**Կարան Ջոհար** (հինդի` մայիսի 25, 1972(1972-05-25), Մումբայ, Հնդկաստան), հնդիկ կինոռեժիսոր, սցենարիստ, պրոդյուսեր և հեռուստահաղորդավար։ Հանդիսանում է Բոլիվուդի ամենահաջողակ ռեժիսորներից մեկը և իր հոր կողմից հիմնադրված Dharma Productions ընկերության ղեկավարը։ Հայտնի է բոլիվուդյան ամենաշահութաբեր ֆիլմերի ռեժիսուրայով ու թողարկմամբ։

Կենսագրություն
--------------

Կարան Ջոհարը ծնվել է Մումբայում, պրոդյուսեր և կինոարդյունաբերող Յաշ Ջոհարի ընտանիքում։ Սովորել է Greenlawns High School դպրոցում և H.R. College of Commerce and Economics քոլեջում։ Ունի ֆրանսերեն լեզվի մագիստրոսի աստիճան։

Սկզբնական շրջանում հանդես է եկել որպես դերասան` 1995 թվականին նկարահանված Ադիտյա Չոպրայի «Չառևանգված հարսնացուն» ֆիլմում ` էպիզոդիկ դերով։ Բացի այդ նա ռեժիսորի օգնականն էր և օգնել էր ֆիլմի սցենարը գրելուն։ Նրա ռեժիսորական դեբյուտը եղել է 1998 թվականին նկարահանված «Կյանքում ամեն ինչ պատահում է» կինոնկարը, որի սցենարի հեղինակը ինքն էր։ Այդ ֆիլմում նկարահանվել էին Շահրուխ Խանը, Կաջոլը, Ռանի Մուքհերջին և Սալման Խանը։ Ֆիլմն ունեցավ հսկայական հաջողություն ոչ միայն հանդիսատեսների, այլ նաև կինոքննադատների շրջանում։ Այն արժանացավ Ազգային կինոպարգևի և Filmfare Awards մրցանակի՝ ութ անվանակարգերում, այդ թվում լավագույն ֆիլմի, լավագույն ռեժիսուրայի համար, ինչպես նաև չորս դերասան շահեցին մրցանակը՝ լավագույն դերակատարման համար։ Չնայած իր երիտասարդ տարիքին, Կարան Ջոհարը մեծ ազդեցություն ուներ հնդկական կինեմատոգրաֆում։

Նրա երկրորդ ֆիլմը «Եվ թախծի, և ուրախության մեջ» (2001 թ.) կինոնկարն էր։ Դերասանական հիանալի կազմի շնորհիվ (Շահրուխ Խան, Կաջոլ, Ամիթաբհ Բաչչան, Ջայա Բհադուրի, Կարինա Կապուր և Հրիթիկ Ռոշան) ֆիլմն ունեցավ մեծ հաջողություն ինչպես Հնդկաստանում, այնպես էլ արտասահմանում, որի շահույթը կազմել է ավելի քան մեկ միլիարդ հնդկական ռուփի։ Կինոնկարը պարգևատրվել է բազմաթիվ մրցանակներով, այդ թվում Filmfare Awards-ի հինգ անվանակարգերում։

Կարան Ջոհարի երրորդ ֆիլմը 2006 թվականին ստեղծված «Երբեք մի ասա` «Մնաս բարով»» կինոնկարն էր։ Ֆիլմում նկարահանվել էին Շահրուխ Խանը, Ռանի Մուքհերջին, Ամիթաբհ Բաչչանը, Աբհիշեկ Բաչչանը, Պրեիտի Զինտան և Կիրոն Կհերը։ Այդ ֆիլմը տարվա ամենաշահութաբեր կինոնկարն էր։ Ամբողջ աշխարհում նրա շահույթը կազմել է 1.13 միլիարդ ռուփի։ 2010 թվականին նա թողարկեց «Իմ անունը Կհան է» կինոնկարը՝ Շահրուխ Խանի և Կաջոլի մասնակցությամբ։ Ֆիլմի պրեմիերան կայացել է Աբու-Դաբիում և ցուցադրվել է Բեռլինի կինոփառատոնում։ Կինոքննադատների կարծիքով Կարան Ջոհարը կտրվել էր բոլիվուդյան ֆիլմերի տիպիկ ոճից՝ նկատի ունենալով հագուստների դիզայնը, երաժշտական և պարային համարները։

Որպես պրոդյուսեր և սցենարիստ, Կարան Ջոհարը հանդես է եկել 2003 թվականին նկարահանված «Կգա վաղը թե ոչ» կինոնկարով։ Ֆիլմի նկարահանումները տեղի են ունեցել Նյու-Յորքում, իսկ գլխավոր դերերը կատարել են Շահրուխ Խանը, Պրեիտի Զինտան, Ջայա Բհադուրին և Սաիֆ Ալի Խանը։ Ֆիլմը հաջողություն ունեցավ Հնդկաստանում և արտասահմանում։ Որպես պրոդյուսեր նրա հաջորդ ֆիլմը «Վագրի աչքը» (2005 թ.) կինոնկարն էր, իսկ 2009 թվականին՝ «Արթնացիր Սիդ» և «Զոհը» կինոնկարները։ Այդպիսի ֆիլմերից էր նաև «Ես սիրում եմ քեզ, մայրիկ» (2010 թ.) կինոնկարը, որը ամերիկյան «Խորթ մայրը» (1998 թ.) ֆիլմի ռեմեյքն էր։ Նույն 2010 թվականի նրա աշխատանքներից է նաև «Ես ատում եմ սիրային պատմությունները» կինոնկարը, որտեղ նկարահանվել են Իմրան Խանը և Սոնամ Կապուրը։

2004 թվականից Կարան Ջոհարը Star World India հեռուստաընկերությունում վարում է «Սուրճ Կարանի հետ» հեռուստահաղորդումը, որտեղ հարցազրույց է անցկացնում Հնդկաստանի և Բոլիվուդի հայտնի անձանց հետ։

Ֆիլմագրության ընտրանին
----------------------

**Ռեժիսոր**

| Թվական | Անվանում | Բնօրինակ անվանում |
| --- | --- | --- |
| 1998 | Կյանքում ամեն ինչ պատահում է | Kuch Kuch Hota Hai |
| 2001 | Եվ թախծի, և ուրախության մեջ | Kabhi Khushi Kabhie Gham... |
| 2006 | Երբեք մի ասա` «Մնաս բարով» | Kabhi Alvida Naa Kehna |
| 2010 | Իմ անունը Կհան է | My Name Is Khan |
| 2012 | Տարվա ուսանողը | Student of the Year |
| 2013 | Խոսում և ցուցադրում է Բոմբեյը | Bombay Talkies |
| 2016 | Սրտային գործեր | Ae Dil Hai Mushkil |
|

**Պրոդյուսեր**

| Թվական | Անվանում | Բնօրինակ անվանում |
| --- | --- | --- |
| 1998 | Նմանակը | Duplicate |
| 2003 | Կգա վաղը թե ոչ | Kal Ho Naa Ho |
| 2005 | Վագրի աչքը | Kaal |
| 2008 | Մտերիմ ընկերները | Dostana |
| 2009 | Արթնացիր, Սիդ | Wake Up Sid |
| 2009 | Զոհը | Kurbaan |
| 2010 | Ես ատում եմ սիրային պատմությունները | I Hate Luv Storys |
| 2010 | Ես սիրում եմ քեզ, մայրիկ | We Are Family |
| 2012 | Բոցավառ ուղի | Agneepath |
| 2012 | Ես մենակ եմ և դու էլ ես մենակ | Ek Main Aur Ekk Tu |
| 2012 | Տարվա ուսանողը | Student of the Year |
| 2013 | Դժվար տարիք | Gippi |
| 2013 | Այս խելագար երիտասարդությունը | Yeh Jawaani Hai Deewani |
| 2013 | Գեղեցկուհի, դու իմ սերն ես | Gori Tere Pyaar Mein |
| 2014 | Նա ժպտում է, նա ծուղակում է | Hasee Toh Phasee |
| 2014 | Երկու նահանգ | 2 States |
| 2014 | Համպտի Շարմայի հարսնացուն | Humpty Sharma Ki Dulhania |
| 2014 | Ոստիկանը | Ungli |
| 2015 | Եղբայրները | Brothers |
| 2015 | Մեծաշուքները | Shaandaar |
| 2016 | Կապուր և որդիներ | Kapoor & Sons |
| 2016 | Նայիր մեկ անգամ ևս | Baar Baar Dekho |
| 2016 | Սրտային գործեր | Ae Dil Hai Mushkil |
|

**Սցենարիստ**

| Թվական | Անվանում | Բնօրինակ անվանում |
| --- | --- | --- |
| 1998 | Կյանքում ամեն ինչ պատահում է | Kuch Kuch Hota Hai |
| 2001 | Եվ թախծի, և ուրախության մեջ | Kabhi Khushi Kabhie Gham... |
| 2003 | Կգա վաղը թե ոչ | Kal Ho Naa Ho |
| 2006 | Երբեք մի ասա` «Մնաս բարով» | Kabhi Alvida Naa Kehna |
| 2009 | Զոհը | Kurbaan |
| 2012 | Տարվա ուսանողը | Student of the Year |
| 2016 | Սրտային գործեր | Ae Dil Hai Mushkil |
|

**Դերասան**

| Թվական | Անվանում | Բնօրինակ անվանում | Կերպար |
| --- | --- | --- | --- |
| 1995 | Չառևանգված հարսնացուն | Dilwale Dulhania Le Jayenge | Ռոկի |
| 2006 | Օտարը | Alag: He Is Different.... He Is Alone... | երգի կատարում |
| 2014 | Նա ժպտում է, նա ծուղակում է | Hasee Toh Phasee | հաճախորդ |
| 2015 | Բոմբեյի թավիշ | Bombay Velvet | Կայզադ Խամբատա |
| 2015 | Մեծաշուքները | Shaandaar | հատուկ հյուր |

Ծանոթագրություններ
------------------



|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Internet Movie Database · ԿինոՊոիսկ · Rotten Tomatoes |
|  |
| 

|  Չափորոշչային վերահսկողություն |
| --- |
|  |
| BNE: XX5051891 · BNF: 14647245s · GND: 13050694X · ISNI: 0000 0001 1629 9631 · LCCN: n2006206699 · NLP: a0000002689676 · NTA: 33273255X · NUKAT: n2009051001 · SUDOC: 103802908 · VIAF: 42947324 · WorldCat VIAF: 42947324 |

 |

 |